 Sidoo kalena, Subeer aabihii iyo hooyadii markii ay isku dhaleen saddexdaa ubada wax dambe isuma ay yeelan, carruurtooduna wakhtigan waxa ay noqdeen qaar aan uga baahnayn koriinsho oo mid waliba geestiisa ayuu masuul u yahay waxaanay dhameeyeen dugsiga sare, goortan waxay diyaar u yihiin haddii ay helaan in ay waxbarasho dibadeed galaan, waxaana inta badan ku fekerta hanna oo ah gabadha ku xigta Subeer oo iyadu ah dadka aad u jecel waxbarashada halka Subeer uu aabihii uga yahay gacan yare hawlihiisa ganacsiga, waxaanay inta badan waalidkii Subeer ku guubaanin jireen in uu guursado si raasku u noqdo mid balaadhan iyaguna u arkaan ilmo uu dhalay inankoodu. 